Anthiinae

Anthiini  
 Helluonini  
 Physocrotaphini 

Anthiinae  er en delgruppe (underfamilie) av billene i familiegruppen løpebiller. Ingen arter er registrert fra Norge. Navnet Anthiinae ble tidligere brukt om en gruppe av fisker, men de skal nå kalles Anthiadinae.

Utseende  
Ganske store, avlange løpebiller med stort hode. Mange arter har påfallende store kjever (mandibler). Grunnfargen er gjerne matt svart, men de har ofte hvite flekker. Pronotum er tilsmalnet bak slik at det blir en markert "stilk" mellom dette og dekkvingene. Dekkvingene er hvelvede og rundede, slik at den bakre delen av kroppen blir oval.

Kjemisk forsvar 
I likhet med bombarderbiller (Brachininae) forsvarer Anthia-artene seg ved å sprøyte etsende kjemikalier på eventuelle angripere. De påfallende fargene, med hvite flekker på svart bakgrunn, signaliserer at rovdyr bør holde seg unna disse ubehagelige billene. Andre, harmløse dyr har etterlignet disse mønstrene, blant annet finnes det en firfisle-art (Heliobolus lugubris) i Namibørkenen der unge eksemplarer er farget som billene og også beveger seg svært likt dem, såpass likt at et menneske kan ta feil av dem  og .

Utbredelse og økologi 
Anthiinae lever i varmt klima, mange finnes på varme og tørre steder, for eksempel ørkener. Gruppen er særlig artsrik i Afrika.

Systematisk inndeling 

Systematikken følger Carabidae of the World.

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 underfamilie Anthiinae Bonelli, 1813
 stammen Anthiini - 90 arter
 slekt Anthia Weber, 1801
 slekt Atractonotus Perroud, 1846
 slekt Baeoglossa Chaudoir, 1850
 slekt Cycloloba Chaudoir, 1850
 slekt Cypholoba Chaudoir, 1850 
 slekt Eccoptoptera Chaudoir, 1878 
 slekt Gonogenia Chaudoir, 1844 
 slekt Netrodera Chaudoir, 1850 
 stammen Helluonini 
 delgruppe Helluonina - 40 arter
 slekt Aenigma Newman, 1836
 slekt Ametroglossus Sloane, 1914
 slekt Dicranoglossus Chaudoir, 1872
 slekt Gigadema Thomson, 1859
 slekt Helluapterus Sloane, 1914
 slekt Helluarchus Sloane, 1914
 slekt Helluo Bonelli, 1813
 slekt Helluodema Laporte de Castelnau, 1867
 slekt Helluonidius Chaudoir, 1872
 slekt Helluopapua Darlington, 1968
 slekt Helluosoma Laporte de Castelnau, 1867
 slekt Neohelluo Sloane, 1914
 slekt Platyhelluo Baehr, 2005
 delgruppe Omphrina Jedlicka, 1941 - 146 arter
 slekt Colfax Andrewes, 1920
 slekt Creagris Nietner, 1857
 slekt Dailodontus Reiche, 1843
 slekt Erephognathus Alluaud, 1932
 slekt Helluobrochus Reichardt, 1974
 slekt Helluomorpha Laporte de Castelnau, 1834
 slekt Helluomorphoides Ball, 1967
 slekt Macrocheilus Hope, 1838
 slekt Meladroma Motschulsky, 1855
 slekt Omphra Dejean, 1825
 slekt Pleuracanthus Gray, 1832
 slekt Triaenogenius Chaudoir, 1877
 stammen Physocrotaphini - 42 arter
 slekt Anguloderus Anichtchenko & Sciaky, 2017
 slekt Foveocrotaphus Anichtchenko, 2014
 slekt Helluodes Westwood, 1846
 slekt Holoponerus Fairmaire, 1883
 slekt Physocrotaphus Parry, 1849
 slekt Physoglossus Akhil & Sabu, 2020
 slekt Pogonoglossus Chaudoir, 1862
 slekt Schuelea Baehr, 2004

Referanser

Eksterne lenker 
 
 Anthiinae - Carabidae of the World - database, utbredelse, bilder  engelskspråklig
 Tree of Life - Løpebiller (Carabidae) engelskspråklig
 Ground beetles - Photo catalog of the Central European Carabidae - bilder  engelskspråklig
 Norsk Entomologisk forening

Løpebiller
 
Dyr formelt beskrevet av Franco Andrea Bonelli
Biller formelt beskrevet i 1813